عيوني تعاركن بالغيره حد الـموت
اذا تشوفك اليسره اليمنه منتحسه
معذور اليغار اعليك ؟ تعرف ليش
جمال البيك حته يغار من نفسه
ماشبهك كمر هوة الكمر يشتبه بيك
ام الــكــمــر جــانــت بيـــك تتنسه
سفينه الشمس ما ترسي ابحار الكون
بس خدودك صارن للشمس مرسه
ولو مريت مرة بمدارس العشاك
بس يشوفك الطالب ينجح بدرسه
ومن كد ما حلو لمن تمر بالناس
تصيح الله حته الوادم الخرسه
هنيال اهلك كل ساعه يبوسوك
وانه المشتاك بس خدك ألمسه
امتحنه انه وياك مرة بالبوسات
انة ارسبت وانته خمسه من خمسه